Die LEGO-beginsel - www.bybelkennis.co.za
by Mitch Kalp · 28/11/2012
There remains an experience of incomparable value. We have for once learnt to see the great events of world history from below, from the perspective of the outcast, the suspects, the maltreated, the powerless, the oppressed, the reviled – in short, from the perspective of those who suffer –Dietrich Bonhoeffer
Jesus het nooit gesê ons moet Sondagoggende eredienste hou, 'n uitstekende sanggroep kry of 'n goeie kinderbediening hê nie. Dit is waarop baie gemeentes fokus. Jesus gee 'n opdrag bestaande uit twee woorde: Maak dissipels.
Hoe kan gemeentes 'n dissipelskapkultuur in plaas van 'n kerkbywoningskultuur skep? Joey Bonafacio is pastoor by die Victory Church in Manila. Hierdie gemeente het 65 000 lidmate. Hy het onlangs die boek The LEGO Principle geskryf. Daarin beskryf hy die sleutelelemente om met God en mense te verbind.
Christene besef dat as ons oor verhoudings in die gemeente en oor hoe om gelowiges te lei om meer soos Christus te word, praat, daar iets is wat kortkom. Baie mense besluit om Christus te volg, maar kan dit nie volhou nie. Hulle begeer om Jesus te volg, maar ontwikkel nooit diep wortels nie. Soos Jesus in die gelykenis van die saaier (Matteus 13:3 – 22) beskryf het, sal hierdie persone, as hulle deur die hedendaagse kultuur wat toenemend anti-Christen is, aangeval word, verskroei en verdroog.
Joey Bonafacio het nie 'n nuwe program nie. Sy boodskap is eenvoudig: diep verhoudings. Elke gelowige se opdrag is om dissipels te maak. Dit gaan nie oor 'n herder wat alles doen nie – dit gaan oor elke gelowige. Mense word as individue waardeer; hulle is nie net gesigte in die kerkbank nie. Hierdie kultuur lei tot ware dissipels wat op hulle beurt die wêreld kan verander.
Ons ken Lego's – die kinderspeelding. Hy gebruik dit as 'n beeld om te beskryf hoe ons aan God en aan mekaar verbind moet word. 'n Baie eenvoudige begrip.